Christian Albrecht Erck

Christian Albrecht ERCK (naskiĝinta la  en Meiningen, mortinta la  samloke) estis germana pedagogo kaj lernejestro.

Estante filo de protestantisma arkidiakono li studis ĉe la universitato de Lepsiko kie li magistriĝis kaj aniĝis al pluraj klerulaj kluboj. Krome li altlerneje prelegis. Tamen preferis li re-enpatrujiĝon irante Meiningen, kie li fariĝis en 1730 licea rektoro (post la modernigoj danke al testamentaj donitaĵoj de Ernst Josef Henfling), en 1733 licea inspektisto, en 1748 diakono kaj en 1754 arkidiakono.

Kreis li skribaĵojn kies enhavo komence estis filozofia (ekz. De syncretismo philosophico), poste regionhistoria pri Hennebergio. Je ĉi-lasta kampo li furoris eldonante ekz. la kronikon Spangenbergische Chronik, fakverkon pri Grimmenthal aŭ raporton pri vojaĝintoj al la Sankta Lando De itineribus religiosis quorundam comitum ac principum Hennebergensium in Palaestinam. Legeblis pluraj liaj fakeseoj en diversaj gazetoj. 

Fonto
Brückner, Georg: "Erck, Christian Albrecht" - ĉe: Allgemeine Deutsche Biographie, 6 (1877), p. 187-188

Eksteraj ligiloj
ligiloj ĉe DDB

kategorio:Regionhistoriistoj
kategorio:Lernejestroj
kategorio:Germanaj teologoj
kategorio:Homoj rilataj al Meiningen
kategorio:Naskiĝintoj en 1696
kategorio:Mortintoj en 1758